EkBass/fiwiki-20250220-pages-articles huggingface dataset:
Andy Carroll

Andrew Thomas ”Andy” Carroll (s. 6. tammikuuta 1989 Gateshead, Yhdistynyt kuningaskunta) on englantilainen jalkapalloilija. Hänen pelipaikkansa on hyökkääjä. Hän edustaa Ranskan toiseksi korkeimmalla sarjatasolla Ligue 2:ssa pelaavaa FC Girondins Bordeaux'ta == Ura == Carroll on Newcastlen kasvatti. Hän pelasi ensimmäisen virallisen ottelunsa ykkösjoukkueessa 2. marraskuuta 2006 UEFA-cupin ottelussa Palermoa vastaan. Samalla hänestä tuli 17 vuoden ja 300 päivän ikäisenä nuorin Newcastlea eurocupin ottelussa edustanut pelaaja. Ensiesiintymisensä Valioliigassa Carroll teki 25. helmikuuta 2007 Wigania vastaan. Syyskaudella 2007 hän pelasi lainasopimuksella Englannin mestaruussarjan Prestonissa 11 ottelua, ja teki yhden maalin. Newcastlessa hän pelasi kaikkiaan 41 valioliigaottelua, joissa teki 14 maalia sekä 39 ottelua mestaruussarjassa, joissa teki 17 maalia. 31\. tammikuuta 2011 Carroll siirtyi Liverpooliin 35 miljoonan punnan siirtokorvauksella.Newcastle United Accept Club Record Bid From Liverpool For Andy Carroll Goal. Viitattu 31.1.2011. Siirtosumma oli tuolloin kaikkien aikojen kahdeksanneksi suurin. Hän pelasi Liverpoolissa kaikkiaan 44 valioliigaottelua, ja teki niissä kuusi maalia. Hän voitti Liigacupin mestaruuden 2012. Caroll pelasi West Hamissa lainalla kauden 2012−2013. Hän siirtyi seuraan noin 18 miljoonan euron siirtosummalla kesällä 2013. Parhaimmillaan hän teki yhdeksän valioliigamaalia kaudella 2015−2016. Hän pelasi West Hamissa kausilla 2012−2019 kaikkiaan 126 valioliigaottelua, ja teki 33 maalia. West Ham ilmoitti toukokuussa 2019, että Carroll jättää seuran sopimuksensa umpeuduttua. Hän palasi elokuussa 2019 kasvattajaseuraansa Newcastleen. Englannin maajoukkueessa Carroll esiintyi ensimmäisen kerran harjoitusmaaottelussa Ranskaa vastaan marraskuussa 2010. Ensimmäisen maajoukkuemaalinsa hän teki Ghanaa vastaan maaliskuussa 2011. Hän pelasi kolme ottelua EM-kilpailuissa 2012, ja teki maalin ottelussa Ruotsia vastaan. == Lähteet == === Tilastot === * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Madoc

Madoc eli Madog ab Owain Gwynedd oli tarun mukaan walesilainen prinssi, joka olisi purjehtinut Amerikkaan kolmesataa vuotta ennen Kristoffer Kolumbusta ja ankkuroinut aluksensa nykyisen Alabaman edustalle. Tarina Prinssi Madocin walesilaisesta siirtokunnasta on tunnettu englantilaisten keskuudessa jo 1500-luvun lopulla. Madocin tuominen esiin saattoi olla osa brittiläisten harrastamaa propagandaa, jonka avulle he tukivat omia tutkimusmatkojaan espanjalaisia valloittajia vastaan. Amerikan vallankumouksen sisaret ovat pystyttäneet muistomerkin prinssi Madocin kunniaksi Alabamaan Mobile Bayhin. ==Lähteet== Luokka:Yhdysvaltalainen kansanperinne
Markkinoinnin viikko

Markkinoinnin viikko, vuoteen 2016 saakka Markkinointiviestinnän viikko, vuoteen 2007 saakka Mainonnan viikko, on markkinointi- ja viestintäalan maksuton vuosittainen koulutus- ja messutapahtuma syys–lokakuussa. ==Markkinointiviestinnän viikko== Markkinoinnin, teknologian ja luovuuden liiton (MTL) ja Helsingin Katajanokalla sijaitsevan Wanhan Sataman vuosina 2007–2015 järjestämä tapahtuma oli alan suurin vuosittainen kokoontuminen.Markkinointiviestinnän viikko onnistui Wanhassa Satamassa , Mediaviikko 25.9.2015. Viitattu 23.11.2016. Tilaisuus sai alkunsa, kun Communication Management ja Mainonnan viikko -tapahtumat yhdistettiin vuonna 2007. Markkinointiviestinnän viikon tavoitteena oli kasvattaa suomalaisen markkinointiviestinnän kentän osaamista ja tuoda alan kuumimmat keskustelunaiheet esiin. Seminaariesityksissä esiintyivät Suomen johtavat markkinoinnin ja viestinnän alan asiantuntijat. Tilaisuuksien aiheina oli esimerkillisiä markkinointiviestinnän kampanjoita ja yleisempiä aiheita, kuten mainonnan sääntely sekä tuotteiden ja palvelujen kaupallistaminen. Tavoitteena oli nostaa yleiseen keskusteluun markkinointiviestinnän ajankohtaisia asioita, haastaa uusia näkökulmia toimintaan sekä luoda verkostoja. Vuonna 2016 viikon sisältöä päätettiin muuttaa markkinoinnin strategista suunnittelua korostavaksi, ja tapahtuman uudeksi nimeksi otettiin Markkinoinnin viikko. Samalla tapahtuma muutti Wanhasta Satamasta Helsingin Messukeskukseen Pasilaan.Markkinointiviestinnän viikko muuttuu ja muuttaa, Markkinointi & Mainonta 8.3.2016. ==Lähteet== Luokka:Markkinointiviestintä Luokka:Helsingin tapahtumat
Kulkuri ja joutsen

Kulkuri ja joutsen voi viitata seuraaviin asioihin: * ”Kulkuri ja joutsen” (”Vagabonden och svanen”), Tapio Rautavaaran tunnetuksi tekemä kappale (suom. sanat Reino Helismaa) * Kulkuri ja joutsen, Timo Koivusalon ohjaama elokuva vuodelta 1999.
Grindor

Grindor on kuvitteellinen robotti Transformers-universumissa. ==Unicron- trilogia== ===Transformers: Armada=== Transformers: Armadassa Grindor on skeittilaudaksi muuntautuva Mini-Con, jonka Rad, Carlos ja Alexis löysivät Mini-Conien aluksen hylystä. Häntä kuitenkin kutsuttiin virheellisesti Sureshockiksi useimmissa jaksoissa. ===Transformers: Energon=== Transformers: Energonissa Grindor on leijulaudaksi muuntautuva Mini-Con, joka kulki usein Kickerin mukana. ==Transformers: Kaatuneiden kosto== Elokuvassa Transformers: Kaatuneiden kosto esiintyy Blackoutin näköinen Decepticon CH-53 Super Stallion -helikopteriksi muuntatuva Decepticon, jonka nimeksi paljastettiin myöhemmin Grindor. Grindorilla oli elokuvassa hyvin pieni rooli. Kun Sam, Mikaela ja Leo olivat päässeet pakoon Alicelta, ihmiseksi naamioituneelta Decepticonilta, Grindor sieppasi heidät ja vei heidät Megatronille ja Starscreamille. Kun Optimus Prime pelasti Samin ja vei tämän mukanaan metsään, Grindor, Starscream ja Megatron lähtivät perään. Grindor on ainut Decepticon, joka kuoli taistelussa, kun Optimus repi hänen päänsä kappaleiksi. ==Videopelit== ===Transformers: Revenge of the Fallen -videopeli=== Transformers: Revenge of the Fallen -pelissä Grindor on yksi viidestä decepticonkampanjan pelihahmosta. Grindor käyttää aseinaan konekivääriä ja energonaaltokanuunaa. Erikoiskykynä hänellä on jättää jälkeensä pieni tykkitorni, joka automaattisesti alkaa tulittaa vastustajia (Autobottikampanjassa Ironhidella on sama erikoiskyky). Erikoiskyvyn on annettava latautua uudelleen, jotta tällaisen voi jättää uudestaan. Grindor muuntautuu pelissä samaan muotoon kuin elokuvassa, CH-53 Super Stallion helikopteriksi. Grindorin äänenä pelissä on Fred Tatasciore. == Aiheesta muualla == *Lisätietoa Grindorista TFWIKI.Netissä, Transformers- aiheisesta wikiassa Luokka:Decepticonit Luokka:Mini-Conit
Johnny and the New Dodgers (albumi)

Johnny and the New Dodgers on aikaisemmin Johnny & the Dodgers -nimellä toimineen yhtyeen ensimmäinen studioalbumi vuodelta 1980. Levy on ilmestynyt Levytuottajat Oy:n levymerkillä Rockin' ja sen ovat tuottaneet Paul Fagerlund ja Jussi W. Itkonen. Äänityksen ja miksauksen on tehnyt Martin Brushane Studio Brushanessa. Kannen on suunnitellut Tapsa Rantanen Private Eye -yhtiöstä ja valokuvan on ottanut Markku Haverinen Q-Studiosta. Kannen on valmistanut Kirjapaino E. Kuronen. == Kappaleet == ;A-puoli 1\. Be-Bop Baby – 2:02 : (Lendhurst) © Fazer 2\. Somebody Touched Me – 2:05 : (A. Ertegün) © Progressive Music Publ. 3\. Made to Love – 2:14 : (P. Everly) © Acuff-Rose Scandinavia 4\. Please Don’t Tease – 3:05 : (Welch – Chester) © Belinda 5\. Bird Dog – 2:24 : (B. Bryant) © Acuff-Rose Music 6\. Open Your Lovin' Arms – 2:05 : (B. Knox) © Buddy Knox Music ;B-puoli 1\. Yksin sua – Part of a Fool – 2:38 : (Keller – Kolber – V. Salmi) 2\. Odotan sua – Travelin' Light – 2:47 : (Tepper – Bennett – V. Salmi) © Belinda 3\. Uni – Dream Lover – 2:29 : (Darin – V. Salmi) © Robert Mellin 4\. Suukot makeat nuo – Kisses Sweeter Than Wine – 2:09 : (Campbell – Newman – V. Salmi) © Scandia 5\. Yksin itken sateeseen – Crying in the Rain – 2:01 : (Greenfield – King – V. Salmi) © Robert Mellin 6\. Kaikki muuttui – String Along – 2:21 : (Duncan – Doyle – V. Salmi) © Fazer == Lähteet == LP-levy Johnny and the New Dodgers (Rockin' RL 5007, 1980) Luokka:Vuoden 1980 albumit Luokka:Suomalaiset popalbumit
Moldovan presidentti

Moldovan presidentti on Moldovan valtionpäämies, joka valitaan kaksikierroksisilla suorilla vaaleilla neljän vuoden välein. Vuonna 2000 perustuslakia muutettiin niin, että presidentin valitsi Moldovan parlamentti, mutta maan perustuslakituomioistuin kumosi muutoksen vuonna 2016, ja palattiin suoriin vaaleihin. Moldovan nykyinen presidentti on Toiminta- ja solidaarisuuspuoluetta edustava Maia Sandu, joka tuli valituksi virkaan marraskuussa 2020 pidetyissä vaaleissa. Hänet valittiin toiselle kaudelle marraskuussa 2024 järjestetyissä vaaleissa. Vuonna 2017 presidentin kuukausipalkka oli 12 960 leuta. Moldovan perustuslain mukaan presidentiksi valittavan henkilön tulee täyttää seuraavat vaatimukset: * Moldovan kansalainen * väh. 40-vuotias * asunut pysyvästi Moldovassa väh. 10 vuotta ennen vaaleja * osaa valtion virallista kieltä (romaniaa) == Luettelo presidenteistä == Kuva Nimi Virassa Puolue 1 Mircea Snegur 3. syyskuuta 1990 – 15. tammikuuta 1997 Sit. 2 Petru Lucinschi 15. tammikuuta 1997 – 7. huhtikuuta 2001 PAM 3 Vladimir Voronin 7. huhtikuuta 2001 – 11. syyskuuta 2009 PCRM 4 Nicolae Timofti 23. maaliskuuta 2012 – 23. joulukuuta 2016 Sit. 5 Igor Dodon 23. joulukuuta 2016 – 24. joulukuuta 2020 PSRM 6 Maia Sandu 24. joulukuuta 2020 – PAS ==Lähteet== *
Kari Lehtola (onnettomuustutkija)

Kari Sulevi Lehtola (18. marraskuuta 1938 Helsinki – 1. syyskuuta 2019 Siuntio) oli suomalainen varatuomari, joka tuli tunnetuksi toimiessaan suuronnettomuustutkijana ja Onnettomuustutkintakeskuksen johtajana. Kari Lehtola kirjoitti ylioppilaaksi Lapuan yhteiskoulusta vuonna 1958 ja valmistui oikeustieteen kandidaatiksi Helsingin yliopistosta 1968. Varatuomarin arvon hän sai vuonna 1974. Lehtola toimi vuodesta 1967 Kälviän nimismiehenä. Vuonna 1973 hän siirtyi lainsäädäntöneuvokseksi oikeusministeriöön. Lehtola oli lainsäädäntöneuvoksena keskeinen henkilö esitutkinta- ja pakkokeinolakeja valmisteltaessa. Lehtola siirtyi vuonna 1988 Kilpailuviraston johtajaksi ja vuonna 1990 suuronnettomuustutkinnan suunnittelukunnan puheenjohtajaksi. Suurelle yleisölle hän tuli tunnetuksi autolautta Estonian onnettomuuden tutkimuslautakunnan johtajana. Onnettomuustutkintakeskus perustettiin vuonna 1996, ja Lehtolasta tuli sen ensimmäinen johtaja. Eläkkeelle hän jäi vuonna 2001. Lehtola toimi vuosina 1996–1999 Julkisen sanan neuvoston puheenjohtajana. Hänen muihin luottamustehtäviinsä kuului muun muassa Helsingin kaupunginvaltuuston jäsenyys. Lehtola aloitti kaupunginvaltuutettuna vuonna 2001 ja erosi valtuustosta vuonna 2008 muutettuaan Karjalohjalle. Hän kuului SDP:n valtuustoryhmään. Lehtola oli myös SDP:n eduskuntavaaliehdokkaana vuonna 1999. == Lähteet == Luokka:Suomalaiset virkamiehet Luokka:Suomalaiset juristit Luokka:Estonian uppoaminen Luokka:Helsingin kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1938 syntyneet Luokka:Vuonna 2019 kuolleet
Rolf Roschier

Yrjö Rolf Hjalmar Roschier (6. lokakuuta 1878 Rautalampi (ylioppilasmatrikkelin mukaan Suonenjoki) – 7. helmikuuta 1955 Helsinki (Rautalampi)) oli suomalainen tilanomistaja ja runoilija. Roschierin vanhemmat olivat piirilääkäri Johan Wilhelm Roschier ja Emilia Charlotta Schoultz. Hän pääsi ylioppilaaksi 1898 (Privata svenska reallyceum för gossar och flickor i Kuopio) ja opiskeli sitten Helsingin yliopistossa jonkin aikaa. Roschier toimi maanviljelijänä Rautalammilla jossa hän omisti Karjalan kartanon. Hän oli naimisissa vuodesta 1910 Hulda Agnes Ingrid Stenlundin kanssa. Runoilija Eino Leino oli Karjalan kartanossa Rolf Roschierin vieraana viitenä kesänä muun muassa kesällä 1915. == Teoksia == * Ehtoopaisteessa : runoja. Jarl W. Roschier, Rautalampi 1973 == Lähteet == * * * Pohjoissavolaisen kaunokirjallisuuden bibliografia : Rolf Roschier * Kainuun Eino Leino-seura : Eino Leinon paikkoja Luokka:Suomalaiset runoilijat Luokka:Vuonna 1878 syntyneet Luokka:Vuonna 1955 kuolleet
Owain Gwynedd

Owain ap Gruffudd (n. 1100–1170) oli walesilaisen Gwyneddin ruhtinas vuosina 1137–1170. Owain tunnetaan nimellä Owain Gwenedd ilmeisesti siksi, että samaan aikaan Powysia hallitsi toinen Owain ap Gruffudd, joka puolestaan tunnetaan nimellä Owain Cyfeiliog. Owain oli Gwyneddin ruhtinaan Gruffudd ap Cynanin ja tämän vaimon Angharadin poika. Nuoruudessaan vuosina 1120–1130 hän yhdessä isoveljensä Cadwallon ap Gruffuddin kanssa laajensi ikääntyvän isänsä valtakuntaa. Cadwallon kuoli vuonna 1132 ja Owain peri vuonna 1137 valtaistuimen isänsä kuoltua. ==Lähteet== Luokka:Walesin hallitsijat Luokka:1100-luvulla syntyneet Luokka:Vuonna 1170 kuolleet
Francis Smerecki

Francis Smerecki (25. heinäkuuta 1949 – 7. kesäkuuta 2018Francis Smerecki est mort ) oli ranskalainen jalkapallovalmentaja ja keskikenttäpelaaja. ==Ura pelaajana== Smerecki aloitti oman pelaajauransa Le Mansin joukkueessa 1966. Hän pelasi lähinnä keskikentällä hyökkäävissä rooleissa kaikkiaan 450 ottelua Ranskan kahdella ylimmällä sarjatasolla. Maajoukkueeseen Smerecki ei onnistunut urallaan murtautumaan. Le Mansin lisäksi Smerecki edusti Stade Lavallois'ta, Paris FC:tä ja Limoges FC:tä, jossa lopetti pelaajauransa 1984. ==Ura valmentajana== Lopetettuaan pelaajauransa 35-vuotiaana Limoges'ssa Smerecki jatkoi jalkapallon parissa valmentajana. Hän toimi kauden 1984–1985 Limoges'n valmentajana ja siirtyi tämän jälkeen USL Dunkerquen peräsimeen. Hän valmensi seuraa viisi vuotta Division 2:ssa. Hän sai potkut lokakuussa 1990. Kesällä 1991 Smerecki siirtyi US Valenciennes-Anzin'n päävalmentajaksi ja luotsasi seuran heti debyyttikaudellaan Division 2:n mestarina pääsarjaan. Vauhti korkeimmalla sarjatasolla oli kuitenkin Smereckin joukkueelle liikaa ja hän sai lähteä seurasta kesken kauden 1992–1993. Heinäkuussa 1993 Smerecki jatkoi uraansa En Avant Guingampin peräsimessä. Smereckin johdolla Guingamp nousi liigaan kauden 1994–1995 päätteeksi ja teki hyvää tulosta myös cupeissa. Coupe de la Liguen välieräpaikkaa 1996 seurasi Coupe de Francen finaalipaikka 1997. Historiallinen mestaruus jäi kuitenkin Smereckille haaveeksi OGC Nicen voitettua finaalin rangaistuspotkukilpailun jälkeen. Smerecki jätti Guingampin helmikuussa 1999 ja siirtyi Le Havren valmentajaksi. Seura putosi seuraavan kauden päätteeksi pääsarjasta ja Smerecki jätti joukkueen. Ura ei kuitenkaan katkennut vaan kesällä 2000 Smereckistä tuli AS Nancyn päävalmentaja. Hänen johdollaan seura sijoittui viidenneksi ja yhdeksänneksi Division 2:ssa. Kahden Nancy-kauden jälkeen Smerecki palasi vanhaan seuraansa Stade Lavallois'hin, jossa vietti yhden kauden. Syyskuussa 2004 Smerecki siirtyi Ranskan jalkalloliiton FFF:n palvelukseen. Francis Smerecki Smerecki vastasi ensin U20-maajoukkueen valmennuksesta johdattaen nuoret Tournoi de Toulon'n voittajaksi 2006. Smereckin johdolla Ranskan eri ikäluokkamaajoukkueet ovat menestyneet hyvin 2000-luvulla. Alle 17-vuotiaat voittivat EM-hopeaa 2008 ja alle 19-vuotiaat Euroopan mestaruuden 2010. Smereckin viimeiseksi saavutukseksi Ranskan nuorten valmentajana jäi Tournoi de Touloun'n voitto vuonna 2015. Foot/Tournoi de Toulon - Smerecki: "C'est un tournoi de fin de saison" ===Meriitit valmentajana=== * Division 2: 1992 **Hopeaa: 1995 * Coupe de France **Hopeaa: 1997 * Tournoi de Toulon: 2006, 2015 * U19 Euroopan mestaruus: 2010 * U17 EM-hopeaa: 2008 ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1949 syntyneet Luokka:Vuonna 2018 kuolleet
Kulosaaren Casinolla 1971–1975

Kulosaaren Casinolla 1971–1975 on Martin Brushane Big Bandin livealbumi, joka on ilmestynyt vuonna 1976 Anuco-levymerkillä. Tuotanto on Pekka Härkösen. Lauluosuuksista vastaavat Tiina Weckström, Anneli Sistonen, Martin Brushane ja The Five Tots. == Kappaleet == Sivu 1 1\. Moonlight Serenade (-71) 2:02 : (Glenn Miller – Delle Haensch) 2\. Cherokee (-73) 3:23 : (Ray Noble – Johnny Warrington) 3\. Busy Line (Puhelimessa) (-72) 2:35 : (Semos & Stanton – J. Vainio – O. Heikkilä) : voc: Tiina Weckström 4\. Your Make Me Feel So Young (-74) 1:54 : (Josef Myrow – Mack Gordon – N. Riddle) : voc: The Five Tots 5\. Smoke Gets in Your Eyes (-71) 2:29 : (Jerome Kern – Otto Harbach - Johnny Warrington) 6\. Red Roses for a Blue Lady (-75) 2:34 : (Tepper – Brodsky – Brushane) 7\. September Song (-74) 2:37 : (K. Weill – M. Andersson - Johnny Warrington) Sivu 2 1\. Tuxedo Junction (-72) 4:10 : (Hawkins – Johnsson – Brushane) : "nahkatrumpetti" Nubben Nordström 2\. Lil’ Darling (-73) 3:28 : (Neal Hefti) 3\. Caravan (-71) 4:55 : (D. Ellington – Juan Tizol – Art Dedrick) 4\. Steppaa kundi steppaa (-75) 2:27 : (Martin Brushane) : voc: Anneli Sistonen ja Martin Brushane 5\. It’s a Pity to Say Goodnight (-74) 2:05 : (Billy Reid – Glenn Osser) : voc: The Five Tots == Lähteet == Martin Brushane Big Band MC Kulosaaren Casinolla 1971–1975 (Anuco 130, 1976) Luokka: Vuoden 1976 albumit Luokka:Suomalaiset albumit
HMS Myrtle (1915)

HMS Myrtle oli Britannian kuninkaallisen laivaston Azalea-luokan miinanraivaussluuppi ensimmäisessä maailmansodassa. == Valmistus == Alus tilattiin Lobnitz and Companyltä Renfrewista, missä köli laskettiin telakkanumerolla 806. Alus laskettiin vesille maanantaina 11. lokakuuta 1915.clydesite == Palvelus == Alus lähetettiin 1. miinanraivaajalaivueen mukana Itämerelle, missä se upposi Koivistonsalmessa 16. heinäkuuta 1919 osuttuaan raivauksen aikana miinaan. Aluksen miehistöä pelastamaan pyrkinyt HMS Gentian tuhoutui myös osuttuaan miinaan. Aluksilla menehtyi yhteensä kymmenen merimiestä.Bennett, Geoffrey s. 130 == Lähteet == * * === Viitteet === == Aiheesta muualla == *wrecksite.eu Luokka:Azalea-luokan sluupit Luokka:Itämeren hylyt
Ukrainan presidentti

Ukrainan presidentti () on Ukrainan valtionpäämies, joka valitaan viiden vuoden välein. Presidentti edustaa kansakuntaa kansainvälisissä suhteissa, hallinnoi ulkopolitiikkaa ja neuvottelee kansainväliset sopimukset. Valtaa yritettiin siirtää vuoden 2006 toukokuussa voimaan astuneella uudella perustuslailla Ukrainan parlamentille, mutta perustuslakituomioistuimen 2010 antaman päätöksen mukaan hyväksymisprosessissa tehtiin virheitä eikä uusi perustuslaki olisi voimassa. Presidentille palautettiin vuonna 2010 valtaoikeudet, jotka vuonna 2004 oli poistettu häneltä ja siirretty parlamentille, mutta vuonna 2014 presidentin valtaoikeuksia taas kavennettiin. == Yleiskatsaus == Presidentti on myös maan asevoimien ylipäällikkö ja hän johtaa Kansallista turvallisuuden ja puolustuksen neuvostoa, joka neuvoo presidenttiä, koordinoi ja kontrolloi toimeenpanovallan toimenpiteitä kansallisen turvallisuuden ja puolustuksen kysymyksissä. Ukrainan perustuslain mukaan presidentti on valtion suvereniteetin, alueellisen koskemattomuuden, perustuslain sekä kansalaisoikeuksien ja -vapauksien takaaja. Presidentti voi käyttää parlamentin säätämiin lakeihin veto-oikeutta, joka voidaan kuitenkin pyörtää kahden kolmasosan määräenemmistöllä. Presidentillä on rajoitettu oikeus hajottaa parlamentti ja nimittää kandidaatteja ulkoministerin ja puolustusministerin toimiin Ukrainan ministerineuvostossa. Presidentti nimittää kuusi kahdeksastatoista Ukrainan perustuslakituomioistuimen jäsenestä. Ukrainan perustuslakituomioistuimella on valta julistaa presidentin toimet perustuslain vastaisiksi. Presidentti valitaan suoralla kansanvaalilla viiden vuoden kaudeksi. Sama henkilö voidaan valita presidentiksi kahdeksi kaudeksi. Presidentinvaalissa 2010 maa oli vielä vahvasti jakautunut itäiseen ja läntiseen osaan. Ukrainan 2013–2014 mielenosoitusten seurauksena parlamentti ja presidentti Viktor Janukovytš neuvottelivat parlamentin valtaa korostaneen perustuslain palauttamisesta maahan 2014 aikana. Presidentinvaalia päätettiin myös ennenaikaistaa.Venäjä ja Yhdysvallat tukevat Ukrainan rauhoittamisaikeita , Ajankohta 21.2.2014, Helsingin Sanomat, Viitattu 24.2.2014 Maan perustuslakiin nojaten parlamentti päätti erottaa presidentin Janukovytšin rikosepäilyjen vuoksi. Helmikuun 22. päivänä 2014 parlamentti päätti tehdä Oleksandr Turtšynovista ensin parlamentin puhemiehen ja sitten toimea hoitavan presidentin. Toukokuussa 2014 presidentiksi valittiin Petro Porošenko. Hän oli virassa vuoteen 2019, jolloin presidentiksi valittiin politiikan ulkopuolelta tullut Volodymyr Zelenskyi. ==Tunnukset== Ukrainan presidentin virallisia, asemaa kuvaavia valtiollisia symboleja ovat: Ukrainan presidentin lippu (standardi), presidentin käädyt, presidentin leimasin ja presidentin bulava (valtikka). Flag of the President of Ukraine.svg|Ukrainan presidentin lippu. Ukrpressign.jpg|Presidentin kaulakäädyt. Creating Seal of the President of Ukraine.jpg|Leimasin. Volodymyr Zelensky 2019 presidential inauguration 12.jpg|Presidentti Volodymyr Zelensky virkaanastujaisissaan bulava kädessään ja käädyt kaulassaan (2019). ==Katso myös== *Luettelo Ukrainan presidenteistä ==Lähteet== *
Little Bighorn

Little Bighorn on Yellowstonejokeen laskevan Bighornjoen sivujoki Yhdysvalloissa Wyomingin ja Montanan osavaltioiden alueella. Joki on noin 222 kilometriä (138 mailia) pitkä. Se alkaa Bighornvuorilta Pohjois-Wyomingista virraten pohjoiseen, jossa se laskee Bighornjokeen Etelä-Montanassa. Vuonna 1876 joen rannalla käytiin Little Bighornin taistelu, jossa Istuvan Härän johtama intiaanien yhteenliittymä voitti George Armstrong Custerin komentaman Yhdysvaltain 7. ratsuväkirykmentin.http://www.yourdictionary.com/little- bighorn-river Taistelukenttä sijaitsee joen itäpuolella noin kahdeksan kilometriä etelään Crow Agencystä. Kentälle on pystytetty taistelun muistomerkiksi Little Bighorn Battlefield National Monument. thumb|left|Little Bighornin taistelun muistomerkki.Kuva: Little Bighorn Battlefield National Monument, Wikimedia commonsin käyttäjä 1025wil, 7. marraskuuta 2011. == Lähteet == Luokka:Montanan joet Luokka:Wyomingin joet Luokka:Mississippin vesistö
(E)-4-hydroksi-3-metyylibut-2-enyylipyrofosfaatti

(E)-4-hydroksi-3-metyylibut-2-enyylipyrofosfaatti eli (E)-4-hydroksidimetyyliallyylipyrofosfaatti on orgaaninen fosfaatti, joka on välituote niin kutsutussa DOXP-reitissä, jolla kasvit ja bakteerit tuottavat terpeenejä. ==Synteesi ja biologinen rooli== Yhdiste on tärkeä osa kasvien ja bakteerien tarvitsemien yhdisteiden synteesiä. Yhdisteen hiilirunko on osana muun muassa eräissä hormoneissa ja glykosideissä. Kasveissa ja bakteereissa (E)-4-hydroksi-3-metyylibut-2-enyylipyrofosfaatti biosyntetisoidaan 2-C-metyyli-D-erytritoli 2,4-syklopyrofosfaatista 4-hydroksi-3-metyylibut-2-enyylidifosfaattisyntaasientsyymin katalysoimana. Terpeenien synteesissä (E)-4-hydroksi-3-metyylibut-2-enyylipyrofosfaatti muunnetaan 4-hydroksi-3-metyylibut-2-enyylidifosfaattireduktaasin vaikutuksesta isopentenyyli- ja dimetyyliallyylipyrofosfaatiksi. Synteettisesti (E)-4-hydroksi-3-metyylibut-2-enyylipyrofosfaattia voidaan valmistaa kaksivaiheisella reaktiolla, jonka lähtöaine on 4-kloori-2-metyyli-2-butenaali. Reaktion saanto on 66 %. (E)-4-hydroksi-3-metyylibut-2-enyylipyrofosfaatti ja eräiden muiden DOXP- reitin välituotteiden on todettu olevan niin kutsuttuja fosfoantigeenejä ja stimuloivan γδ-T-solujen reseptoreita. ==Lähteet== Luokka:Orgaaniset fosfaatit
Valko-Venäjän presidentti

Valko-Venäjän presidentti on Valko-Venäjän valtionpäämies, joka valitaan viiden vuoden välein. Presidentillä on maan perustuslain mukaan laajat valtaoikeudet. Hän muun muassa nimittää pääministerin ja muun hallituksen. Nykyinen presidentti Aljaksandr Lukašenka on ollut ainoa presidentti viran perustamisesta eli vuodesta 1994 lähtien. Presidentinhallinto ja valtionpäämiehen virallinen virka-asunto on Minskissä osoitteessa vulitsa Karla Marksa 38 sijaitsevassa presidentinpalatsissa. Presidentin toinen, ympäristöltään rauhallisempi virka-asunto sijaitsee hieman pääkaupungin luoteispuolella, Minskin piirin Zaslaujessa. Euroopan parlamentti ilmoitti 17.9.2020, että se ei tunnusta Aljaksandr Lukašenkaa Valko-Venäjän presidentiksi enää sen jälkeen, kun hänen virkakautensa loppuu 5. marraskuuta 2020. == Katso myös == *Itsenäisyyden palatsi (Minsk) ==Lähteet== ==Aiheesta muualla== *Valko-Venäjän presidentinhallinnon sivusto (president.gov.by) *Näytösvaalit EU:n itärajalla (Turun Sanomat, pääkirjoitus 25.9.2012) (ts.fi) Luokka:Valko-Venäjän politiikka Luokka:Presidentit maittain
FM-luokan miinanraivaajat

FM-luokka (, ) oli Saksan keisarikunnan laivaston miinanraivaajaluokka ensimmäisen maailmansodan lopulla. Luokan aluksia valmistui kaikkiaan 47 kappaletta ennen sodan päättymistä. == Hankinta == Saksan keisarikunnan laivasto tilasi matalien rannikkovesien raivaamiseen sopivia aluksia usealta telakalta kahdessa ryhmässä kaikkiaan 66 kappaletta. Ensimmäiseen ryhmään kuuluivat alukset FM 1:stä FM 36:een ja toiseen loput. Yhdeksäntoista aluksen tilaus peruutettiin sodan päättyessä. Kaikki alukset merkittiin kirjaimin FM sekä juoksevalla numerolla. Pääosa sodasta selvinneistä aluksista myytiin, jonka jälkeen ne muutettiin jokialuksiksi.Conway's 1906-1921 s. 187 == Puolan merivoimat == Puola osti 24. syyskuuta 1920 neljä luokkaan kuulunutta alusta miinanraivaajiksi 7,2 miljoonalla Saksan markalla. Alukset otettiin palvelukseen 1. maaliskuuta 1921, jolloin ne nimettiin ORP Czajkaksi (ex- FM 2), ORP Jaskółka (ex- FM 27), ORP Mewaksi (ex- FM 28) ja ORP Rybitwaksi (ex- FM 31). Alusten aseistukseksi vaihdettiin 47 millimetrin tykki ja niille asennettiin ilmatorjunta-aseistukseksi kaksi 13,2 millimetrin Hotchkiss- konekivääriä. Ne varustettiin myös miinoin siten, että ne kykenivät tarvittaessa kuljettamaan 20 miinaa. Alukset poistettiin palveluksesta 1931, jonka jälkeen Mewa muutettiin seuraavana vuonna vesientutkimusalus Pomorzaniniksi. == Albanian merivoimat == Albania osti aluksista kaksi, jotka palvelivat tykkiveneinä. Alukset FM 16 ja FM 23 nimettiin Sqipniaksi ja Sqenderbegiksi. Alukset poistuivat laivaston palveluksesta vuoteen 1935 mennessä. == Portugalin valtio == FM 19 myytiin Portugalille, joka käytti alusta kalastusalueidensa valvontaan nimellä Raoul Cascaes. Alus poistui palveluksesta vuoteen 1936 mennessä. == Persian merivoimat == FM 24 myytiin tykkiveneeksi Persialle, joka nimesi aluksen Fatiyaksi. Alus nimettiin myöhemmin ensin Pahlaviksi ja sitten Shaniniksi ennen romuttamistaan 1941. ==Lähteet== * * ===Viitteet=== *
Keijo Ketonen

Arvo Keijo Kalevi Ketonen (s. 1942) on turkulaisen TS-yhtymän entinen toimitusjohtaja. Hän tuli Turun Sanomien atk-päälliköksi 1963, suunnittelu- ja kehitystoimen johtajaksi 1970 ja varatoimitusjohtajaksi 1976. Hän jäi eläkkeelle vuonna 2010, mutta jatkaa tytäryhtiöiden hallituksissaTS-Yhtymä Oy:n toimitusjohtaja vaihtui Turun Sanomat 17.8 2010. Ketosen vanhemmat ovat johtaneet Turun Sanomia: isä oli päätoimittaja ja toimitusjohtaja Arvo Ketonen ja äiti vuorineuvos, pääjohtaja Irja Ketonen. Ketosen nuorempi veli on yhtiön johdossa toimiva Mikko Ketonen. ==Lähteet== * ===Viitteet=== Luokka:Turun Sanomat Luokka:Suomalaiset yritysjohtajat Luokka:Vuonna 1942 syntyneet Luokka:Elävät henkilöt
Ruokosokerisiirappi

Ruokosokerisiirappi on paksua siirappia, joka valmistetaan keittämällä sokeriruokoa. Ruokosokerisiirapissa on aromikas, lakritsiin vivahtava ruokosokerin maku ja se sopii kaikenlaiseen leivontaan ja ruoanlaittoon. Ruokosokerisiirappia voi käyttää esimerkiksi marinadeissa, liharuokien kastikkeissa, makeissa piirastaikinoissa, pikkuleivissä sekä lettujen, pannukakkujen ja muiden jälkiruokien kastikkeena. ==Lähteet== *Dansukker - Ruokosokerisiirappi *Sugar Cane Syrup Luokka:Makeutusaineet
Amerikan intiaanien kansalliskongressi

Amerikan intiaanien kansalliskongressi (National Congress of American Indians eli NCAI) perustettiin Oklahoman tasankointiaanien aloitteesta vuonna 1944. NCAI edusti kaikkia niitä eri heimojen hallituksia, jotka olivat järjestäytyneet vuoden 1934. intiaanilain mukaisesti. Kansalliskongressi pyrki mm. herättämään ymmärrystä intiaanikansoja kohtaan, säilyttämään mahdollisimman paljon intiaanien omia perinteitä, edistämään heimojen yleistä hyvinvointia ja vaalimaan intiaanien uskollisuutta Yhdysvaltain lipulle. Henriksson s.196. 1960-luvulla uusi sukupolvi alkoi tuoda esiin omia näkemyksiään. Aluksi opiskelijoista koostunut ryhmä vastusti NCAI:n suvaitsevaisuutta valkoisten politiikkaa kohtaan, ja alkoi pitää omia kokouksiaan. New Mexicossa perustettu intiaanien kansallinen nuorisoneuvosto NIYC ajoi NCAI:n toimintapiiriin kuuluneita asioita radikaalimmin eteenpäin. Henriksson s.197. Amerikan intiaanien kansalliskongressi jatkaa edelleen intiaanien reformistisista liikkeistä suurimpana ja vahvimpana Jefferson Keelin toimiessa puheenjohtajana. ==Lähteet== Henriksson, Markus Alkuperäiset amerikkalaiset, Gaudeamus, 1986, ISBN 951-662-385-9 Luokka:Yhdysvaltain alkuperäiskansat Luokka:Yhdysvaltalaiset järjestöt
The Very Best of The Mills Brothers

The Very Best of The Mills Brothers on kokoelma-albumi Ohion Piquassa syntyneiden Millsin veljesten muodostaman kvartetin tuotannosta. Levyn on julkaissut Weton/Wesgram B.V. DGR-merkillä. Musiikkikasettia DMC 1002 on tehty Italiassa. LP-levyn tunnus on DGR 1002 ja CD-levyn DGC 1002. Levykannen on suunnitellut LW Project Consultancy B.V. (SWP / Jan Plooy). == Kappaleet == Sivu 1 1\. Paper Doll – 2:40 : (Black) E.B. Marks 2\. Glowworm – 2:10 : (Lincke / Mercer) E.B. Marks 3\. Mood Indigo – 2:48 : (Ellington / Mills / Bicard) Mills Music Inc. 4\. Any Time – 2:29 : (Lawson) Hill & Range 5\. I'll See You in My Dreams – 2:38 : (Kahn / Jones) Leo Feist Music Inc. 6\. Poor Butterfly – 2:35 : (Hubbell / Golden) Harms Inc. 7\. Tea for Two – 2:52 : (Youmans / Caesar) Warner Bros. - Seven Arts. Inc. Sivu 2 1\. Mister Sandman – 1:49 : (Ballard) E.H. Morris & Co., Inc. 2\. You Always Hurt the One You Love – 3:10 : (Roberts / Fisher) Pickwick Music Corp. 3\. Till Then – 2:57 : (Wood / Marcus / Seiler) Pickwick Music Corp. 4\. He'll Have To Go – 2:20 : (Allison) Central Songs 5\. I Still Get a Thrill – 2:43 : (Davis / Coots) Words & Music Inc. 6\. Stardust – 2:52 : (Carmichael / Parish) Mills Music Inc. 7\. Autumn Leaves – 2:16 : (Mercer / Prevert / Kosma) Ardmore == The Mills Brothers == * Herbert Mills * Harry Mills * Donald Mills * John Mills == Lähteet == * The Mills Brothers MC The Very Best of (DMC 1002) Luokka:Vuoden 1997 kokoelma-albumit Luokka:Yhdysvaltalaiset popalbumit Luokka:Yhdysvaltalaiset jazzalbumit
Demagogia

Demagogia (, sanoista , 'kansa', , 'johtaa') eli kansankiihotus on keino saavuttaa poliittista valtaa vetoamalla kansan tunteisiin, ennakkoluuloihin, pelkoihin ja odotuksiin käyttämällä voimakasta retoriikkaa ja propagandaa, ja hyödyntämällä usein esimerkiksi nationalistisia, populistisia tai uskonnollisia teemoja. Demagogi tarkoittaa kansankiihottajaa tai -villitsijää. Termi 'demagogia' on peräisin antiikin kreikkalaisesta politiikasta, ja se esiintyy muun muassa Aristofaneella ja Thukydideellä.Finley, M. I.: "Athenian Demagogues". Teoksessa Suomen Maaseudun Puolueen perustaja ja puheenjohtaja Veikko Vennamo nähtiin hänen poliittisten vastustajiensa piirissä 1960- ja 1970-luvuilla häikäilemättömänä demagogina.Mitä Missä Milloin, Kansalaisen vuosikirja 1971, s. 67. Helsinki: Otava, 1970. == Katso myös == * Kiihotus kansanryhmää vastaan == Lähteet == Luokka:Antiikin Kreikan politiikka Luokka:Kreikankieliset sanat ja sanonnat Luokka:Propaganda
Puolan presidentti

Puolan tasavallan presidentti () on Puolan valtionpäämies, joka valitaan kansanvaalilla viiden vuoden välein. Nykyinen presidentti on Andrzej Duda, joka astui virkaansa 6. elokuuta 2015 voitettuaan toukokuussa 2015 pidetyissä presidentinvaaleissa silloisen presidentin Bronisław Komorowskin. == Valinta ja pätevyysvaatimukset == Presidentti valitaan suoralla kansanvaalilla, ja tullakseen valituksi ehdokkaan tulee saada vähintään yli 50 % äänistä. Jos näin ei käy ensimmäisellä kierroksella, kahden eniten ääniä saaneen välillä järjestetään toinen kierros. Sama henkilö voidaan valita vain kahdelle kaudelle. Maan perustuslain mukaan presidentiksi valittavan henkilön tulee täyttää seuraavat ehdot: * Puolan kansalainen * väh. 35-vuotias * on vaalikelpoinen alahuoneen vaaleissa == Asema ja valtaoikeudet == Presidentin asema on enimmäkseen melko edustuksellinen, mutta presidentti on asevoimien ylipäällikkö ja nimittää pääministerin. Presidentillä on myös valta myöntää Puolan kansalaisuus ulkomaalaiselle henkilölle oman harkintansa mukaan. Tätä kautta kansalaisuuden saaneille henkilöille ei ole asetettu mitään kansalaisuusvaatimuksia. == Palkka ja etuudet == Vuonna 2024 presidentin vuosipalkka oli 294 000 zlotya. Presidentin virka-asuntona toimii Varsovassa sijaitseva Pałac Prezydencki. == Katso myös == *Luettelo Puolan presidenteistä == Lähteet == *
HD 10180

HD 10180 on Etelän vesikäärmeen tähdistössä sijaitseva oranssi pääsarjan tähti. Sen kirkkaus V-kaistassa on 7,33 eli tähti ei näy paljain silmin. Tähteä kiertää tällä hetkellä suurin tunnettu planeettakunta. Elokuussa 2010 ilmoitettiin, että tähden ympäriltä on löydetty kuuden planeetan planeettakunta, johon kuuluu viisi Neptunuksen kaltaista planeettaa sekä todennäköisesti yksi 1,4 maapallon massainen supermaa. Planeettakunnan planeettojen keskinäisten etäisyyksien välillä vallitsee samanlainen arvoituksellinen suhde kuin omasta Aurinkokunnastamme tunnettu Titiuksen-Boden laki.ESO Science PapersESO Science Papers Myöhemmin tunnettujen planeettojen määrä nousi yhdeksään, kun oli löydetty yksi Neptunuksen kaltainen planeetta, 5,1 maapallon massainen supermaa ja 1,9 maapallon massainen supermaa. == Planeettajärjestelmä == HD 10180:n planeettajärjestelmä on seuraavanlainen: HD10180InnerOrbits.svg|HD 10180:n sisimpien planeettojen radat HD10180OuterOrbits.svg|HD 10180:n ulompien planeettojen radat Nimi Massa ( M sin i Me) Etäisyys (AU) Kiertoaika (päivää) Eksentrisyys b >1,35 ± 0,23 0,02225 ± 0,00035 1,1777 ± 0,0001 0,0000 ± 0,0025 c >13,1 ± 0,5 0,0641 ± 0,0010 5,7598 ± 0,0006 0,045 ± 0,026 i >1,9 ± 1,8 0,0904 ± 0,047 9,655 ± 0,072 0,05 ± 0,23 d >11,8 ± 0,6 0,1286 ± 0,0020 16,358 ± 0,004 0,088 ± 0,041 e >25,1 ± 1,2 0,270 ± 0,004 49,74 ± 0,02 0,026 ± 0,036 j >5,1 ± 3,2 0,330 ± 0,016 67,55 ± 1,28 0,07 ± 0,12 f >23,9 ± 1,4 0,493 ± 0,008 122,8 ± 0,2 0,135 ± 0,046 g >21,4 ± 3,4 1,422 ± 0,026 601 ± 8 0,19 ± 0,14 h >64,4 ± 4,6 3,40 ± 0,11 2220 ± 90 0,080 ± 0,070 == Lähteet == == Aiheesta muualla == *Richest Planetary System Discovered *BBC: Rich exoplanet system discovered Luokka:Planeettajärjestelmät
Perseo Miranda

Perseo Miranda (s. 15\. maaliskuuta 1965) on Genovasta kotoisin oleva heavy metal -yhtye Perseo Mirandan vokalisti. ==Diskografia== * Perseo Miranda - Perseo Miranda and his theatre (1980-1981) * Perseo Miranda - I sayd I look away' (1981) * Perseo Miranda - Light and darkness (2006) * Perseo Miranda - Evolution of the spirit (2007) * Perseo Miranda - Parallel dimensions (2008) * Perseo Miranda - Praise my Day (2009, Erga Editions) * Perseo Miranda - A silence that screams , in a broken dreams (2010, Erga Editions) * Perseo Miranda - A silence that screams(2010, Erga Editions) * Perseo Miranda - Firmament (2011) * Perseo Miranda - Theatre Metal - The Armed Poet (2012) * Perseo Miranda - Theatre Metal (2012) == Kirjat == * Manuale di astrologia (2001) * Gli astri dicono (2003) ==Lähteet== ==Aiheesta muualla== * Perseo Miranda viralliset kotisivut * Perseo Miranda viralliset kotisivut myspace Luokka:Italialaiset laulajat Luokka:Vuonna 1970 syntyneet Luokka:Elävät henkilöt
Traidenis

Traidenis oli Liettuan suuriruhtinas vuosina 1269–1282. Traideniksen onnistui palauttamaan Liettuan alueelliseksi mahdiksi Mindaugasin murhaa seuranneen kaoksen jälkeen. Traidenis oli myös ensimmäinen tunnettu Liettuan hallitsija, joka ei kuollut väkivaltaisesti. ==Vallassa== Kernaven ruhtinaana toiminut Traidenis nousi Liettuan suuriruhtinaaksi syrjäyttämällä Vaišvilkasin jälkeen valtaan nousseen galitsialaisen ruhtinaan Švarnon. Traidenis teki talvella 1270 sotaretken Liivinmaalle, ja he marssivat Saarenmaalle saakka. Paluumatkalla 9. helmikuuta he kohtasivat Liivinmaan ritariston ja tanskalaiset Karusen lähellä merenjäällä. Liettualaiset voittivat ja ritariston mestari Otto von Lutterberg kaatui taistelussa. Oton seuraaja Andreas von Westfalen joutui niin ikään Traideniksen surmaamaksi.Kallio 2009, s. 42. Liivinmaalaiset hyökkäsivät vuonna 1272 Semgalliaan, jonne he perustivat Väinänlinnan seuraavana vuonna. Traidenis hyökkäsi linnaa vastaan, mutta liettualaiset joutuivat paikalle tuomistaan katapulteista huolimatta luopumaan sen valloituksesta vuonna 1278. Traidenis soti vuodesta 1274 vuoteen 1276 myös Kultaisen ordan mongolien tukemaa Galitsia-Volynian vastaan. Traideniksen onnistui kuitenkin vahvistamaan asemiaan Mustassa Rusissa, ja liettualaiset ottivat haltuunsa Novgorodokin, Grodnon ja Slonimin. Traidenis teki ryöstöretkiä Puolan alueelle. Hän jätti kuitenkin rauhaan Masovian, johon Traidenis oli luonut suhteet naittamalla tyttärensä Gaudemundan Masovian ruhtinas Boleslav II:lle. ==Valtakauden loppu== Vuonna 1279 ritaristo hyökkäsi Liettuaan ryöstellen paikallisia kyliä ja polttaen Kernaven. Traidenis hyökkäsi jo palaamassa olleita ritareita vastaan 5. maaliskuuta 1279 lähellä Aizkrauklea. Liettualaiset voittivat taistelun, ja ritariston mestari Ernst von Rassburgista tuli jo kolmas Traideniksen tappama mestari. Semgallit julistivat itsensä Liettuan alamaisiksi ja pyysivät tukea ritarikuntaa vastaan Liettualta. Traidenis valloitti vuonna 1281 Jersikan linnan ja vaihtoi sen Väinänlinnaan. Traidenis kuitenkin kuoli pian tämän jälkeen vuonna 1282. Hänen kuolemansa jälkeen ritarikunnan onnistui viimein vakiinnuttaa asemansa valloittamillaan balttialueilla. == Lähteet == Luokka:Liettuan suuriruhtinaat Luokka:Vuonna 1282 kuolleet Luokka:Syntymävuosi tuntematon
Hyytelösokeri

Hyytelösokeri on täysin kasvipohjainen hyytelöintiaine, joka sisältää sokeria, maissitärkkelyssiirappia, hedelmistä erotettua pektiiniä ja hedelmähappoa. Hyytelösokeri ei sisällä liivatetta, vaan hyytelöimisaineena toimii hedelmäpektiini. Hedelmäpektiini on tehokas hyytelöittäjä, mutta vaatii toimiakseen suhteellisen happaman ympäristön, minkä johdosta se ei sovi käytettäväksi maitopohjaisten tuotteiden kanssa. Hyytelösokeri toimii eri tavalla kuin liivate. Hyytelösokerin määrän lisääminen ei välttämättä lisää syntyvän hyytelön lujuutta. Hyytelösokerin avulla voi helposti valmistaa koristehyytelöitä ja jälkiruokia. Se sopii sekä tuoreiden että pakastemarjojen kanssa käytettäväksi, mutta ei säilöntään. Hyytelösokerin käyttö on helppoa; se sulatetaan kiehuvaan veteen ja kaadetaan välittömästi esim. jäisten marjojen päälle. Hyytelösokerin hyytelöimisaineena voi toimia myös karrageeni ja johanneksenleipäpuujauhe, jolloin hyytelösokeri soveltuu käytettäväksi myös maitopohjaisten tuotteiden kanssa. Sen avulla voi valmistaa helposti hyytelöitäviä, kermapohjaisia jälkiruokia, kuten kermavanukkaita, mousseja ja pehmeitä torttutäytteitä. Karrageenia ja johanneksenleipäpuujauhetta sisältävää hyytelösokeria tarvitaan hyytelöinnissä perinteistä hyytelösokeria enemmän, sillä karrageeni ja johanneksenleipäpuunjauhe eivät ole yhtä tehokkaita hyytelöittäjiä kuin pektiini. ==Lähteet== * Dansukker – Hyytelösokeri * Dansukker – Usein kysyttyä * Dansukker – Hyytelösokeri Multi Luokka:Sokerit
Filhelleenit

Filhelleenit ( ’kreikkalaisten ystävä’) olivat eurooppalaisia ja pohjoisamerikkalaisia sivistyneistön edustajia, jotka tukivat kreikkalaisten vapaussotaa ja itsenäisyyttä 1820-luvulla. Filhelleenisen liikkeen keskuspaikkana oli Genève, ja se edusti vastareaktiota yleiseurooppalaiselle taantumukselle. Filhelleenit olivat usein aristokraattisia, klassillisesti koulutettuja nuoria miehiä, jotka pitivät itseään antiikin sivistyksen puolustajina. Heidän vaikutuksensa Euroopan yleiseen mielipiteeseen oli suuri. Muutamat heistä, kuten lordi Byron, liittyivät kreikkalaisten vapaustaistelijoiden riveihin ja osallistuivat sotatoimiin. Rahallista tukea saatiin eri puolilta, huomattavassa määrin muun muassa Baijerin kuninkaalta Ludvig I:ltä. Ase kädessä Kreikan puolesta taistelleita lienee ollut noin 940. Ensimmäinen filhelleenien järjestö perustettiin elokuussa 1821 vapaustaistelun alettua. Filhelleenien vaikutuksesta suurvaltojen Kreikan-politiikka muuttui suosiollisemmaksi. ==Tunnettuja filhelleenejä== * Lordi Byron * Louis Dupré * Johann Wolfgang von Goethe * Wilhelm von Humboldt * Friedrich Hölderlin * Samuel Gridley Howe * Victor Hugo * August Myhrberg * Wilhelm Müller * Alfred de Musset * Aleksandr Puškin * Friedrich Schiller * Albert Schott * Percy Bysshe Shelley * Friedrich Wilhelm von Thiersch * Ludvig I ==Lähteet== ==Kirjallisuutta== * Dakin, Douglas: The Greek Struggle for Independence, 1821–1833. Lontoo 1973. * Ghervas, Stella: ”Le philhellénisme d’inspiration conservatrice en Europe et en Russie.” — Peuples, États et nations dans le Sud-Est de l’Europe. Ed. Anima, Bukarest 2004. * Ghervas, Stella: ”Le philhellénisme russe: union d’amour ou d’intérêt?” — Regards sur le philhellénisme, Genève, Mission permanente de la Grèce auprès de l’ONU, 2008. * Ghervas, Stella: Réinventer la tradition. Alexandre Stourdza et l'Europe de la Sainte-Alliance. Honoré Champion, Pariisi 2008. ISBN 978-2-7453-1669-1 * Hess, Gilbert — Agazzi, Elena — Décultot, Elisabeth (toim.): Graecomania: Der europäische Philhellenismus. Walter de Gruyter, Berliini 2008. ISBN 978-3-11-019469-2 * St. Clair, William: That Greece Might Still be Free: The Philhellenes in the War of Independence. Lontoo 1972. *Noe, Alfred: Der Philhellenismus in der westeuropäischen Literatur (1780–1830). Amsterdam–Atlanta 1994. Luokka:Kreikan historia Luokka:Itsenäisyyssodat
Counterpunch

Counterpunch voi tarkoittaa seuraavia: * Punch-Counterpunch, Transformers- hahmo * CounterPunch, uutiskirje.
Muddusjärvi

Muddusjärvi, Mutusjärvi eli Muttusjärvi ( tai Muddusjävri) on järvi Inarissa Inarijärven länsipuolella. Sen pinta-ala on 48,7 km². Muddusjärvi on oligotrofinen ja sen vesi on rusehtavaa Kaamasjoen ja Terstojoen tuomien suovesien vuoksi. Pääallas on syvä, mutta lahdet matalampia. Rannat ovat kivikkoa ja hiekkaa, syvemmällä pohja on hienojakoista mutaa. Muddusjärvessä esiintyy kymmenen kalalajia: siika, taimen, nieriä, harjus, ahven, hauki, made, mutu, kolmipiikki ja kymmenpiikki. Järven koillispäässä Valpurinniemessä toimii Helsingin yliopiston Muddusjärven tutkimusasema. Muddusjärveen putosi 21. lokakuuta 1944 saksalainen Junkers Ju 52 -kuljetuslentokone, jonka hylky löytyi vuonna 1958 tai 1959. Hylyn osia on nostettu järvestä vuosina 1963 ja 2003. == Lähteet == Luokka:Paatarin–Mutusjärven alue‎ Luokka:Inarin järvet
Inferno (Transformers)

Inferno on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1985 The Transformers -animaatiosarjassa. ==Televisiosarjat== ===The Transformers=== Walker Edmiston ääninäytteli Infernoa The Transformersissa vuonna 1985. hän muuntautui paloautoksi. Inferno oli alun perin Red Alertin kanssa vastuussa Autobottien turvallisuudesta ja toimi eräänlaisena palomiehenä. Hänet määrättiin eräässä tehtävässä vartioimaan yhdessä Red Alertin kanssa Negavator superasetta bunkkeriin, sillä välin kun muut Autobotit lähtivät taistelemaan Decepticoneja vastaan heidän hyökättyä Autobottien tukikohtaan. Inferno ei kuitenkaan malttanut olla paikallaan vaan lähti Red Alertin pyynnöstä huolimatta taistelurintamalle. Bunkkeri lopulta romahti Red Alertin päälle ammuskelun johdosta ja Inferno oli ensimmäisenä pelastamassa ystäväänsä. Red Alertin logiikkapiirit kuitenkin vioittuivat ja hänestä tuli entistä vainoharhaisempi. Inferno lopulta onnistui pelastamaan Red Alertin Decepticonien käsistä.The Transformersin jakso Auto Berserk Sittemmin hän auttoi useaan otteeseen Autobotteja kukistamaan Megatronin aikeet. Hän muun muassa taisteli New Yorkissa Megatronin armeijaa vastaan.The Transformersin jakso Make Tracks ===Unicron-trilogia=== Inferno esiintyi Unicron-trilogiassa kahtena eri versiona. Ensimmäisen kerran se esiintyi Deceptoconeihin kuuluneen Thrustin Mini-Conina Transformers: Armadassa, jossa se muuntautui sarjassa ohjusrekaksi. Toisessa sarjassa, Transformers: Energonissa Inferno oli Autobotti ja muuntautui cybertronilaiseksi paloautoksi. Hän oli myös erinomainen tarkka-ampuja rauhallisen luonteensa ansiosta. Inferno muodosti usein yhdistelmämuuntautumisen Hot Shotin kanssa. Hän koki suuren muutoksen, kun Autobotit siirtyivät sattumalta uuteen paikkaan avaruudessa, jonne Alpha Q oli onnistunut rakentamaan uudelleen Unicronin tuhoamat planeetat. Inferno sai tehtäväkseen vartioida Shockblastia "Rautaplaneetalla", jossa hän joutui Megatronin uhriksi, joka yhdisti omat energiat Infernoon muuttaakseen hänet Decepticoniksi. Inferno taisteli muutosta vastaan, mutta ajatteli ainoaksi keinoksi olla pettämättä Autobotteja, hän syöksyi lopulta energonaurinkoon.Transformers: Energonin jakso Farewell Inferno Jetfire onnistui elvyttämään hänen kipinän ja loivat Infernolle uuden kehon, jonka nimeksi tuli Roadblock. Sittemmin hän vietti suurimman osan ajastaan meriplaneetalla, kunnes hänet kutsuttiin muiden Autobottien tavoin yhdistymään Optimus Supremeen taistellakseen Unicronin mielenhallinnassa ollutta Galvatronia vastaan. Energon-sarjassa Infernon suomenkielisenä ääninäyttelijänä toimii Saku Mäkynen. == Hahmoa näytelleet == Vuodet Näyttelijät Sarjat 1985 Walker Edmiston The Transformers 2004–2005 Michael Daingerfield Transformers: Energon ==Lähteet== Luokka:Autobotit Luokka:Mini- Conit
Nova Pilbeam

Nova Margery Pilbeam (15. marraskuuta 1919 Wimbledon, Lontoo, Yhdistynyt kuningaskunta – 17. heinäkuuta 2015Nova Pilbeam: Alfred Hitchcock's star who vanished from view The Independent. Viitattu 22.7.2015. ) oli brittiläinen näyttelijä, jonka tunnetuimmat elokuvat olivat Alfred Hitchcockin Mies joka tiesi liikaa (1934) ja Nuori ja viaton (1937). == Elämä == Pilbeamin isä Arnold Pilbeam oli teatterituottaja ja näyttelijä, joka oli saanut koulutuksen lontoolaisessa Royal Academy of Dramatic Art -koulussa. Pilbeam meni ensimmäisen kerran naimisiin 1939 elokuvaohjaaja Pen Tennysonin kanssa. He tapasivat ensimmäisen kerran Mies joka tiesi liikaa -elokuvan kuvauksissa, jossa Tennyson toimi apulaisohjaajana. Liitto ei kestänyt pitkään, sillä Tennyson kuoli lento-onnettomuudessa 1941. Toisen kerran Pilbeam avioitui 1950 BBC:n radiotoimittaja Alexander Whyten kanssa. Heidän tyttärensä syntyi 1952. == Ura == Pilbeam aloitti näyttelijänuransa isänsä tuottamassa hyväntekeväisyysesityksessä 5-vuotiaana. Hän sai näyttelijäkoulutusta ja ammattiura teatterinäyttelijänä alkoi 1931, jolloin hän 12 vuotta, mikä oli lain säätämä vähimmäisikä. Hän menestyi hyvin ja solmi 1934 7-vuotisen sopimuksen Gaumont British -elokuvastudion kanssa 1934. Siellä hänen ensimmäinen elokuvansa oli Hitchcockin Mies joka tiesi liikaa. Seuraava elokuva Tudor Rose sai ensi-iltansa 1936, sillä studiolla oli vaikeuksia löytää sopivia rooleja Pilbeamille. Pilbeamin ensimmäinen aikuisrooli oli 1937 Hitchcockin elokuvassa Nuori ja viaton. Hän teki siinä onnistuneen siirtymän lapsinäyttelijästä aikuisnäyttelijäksi. Gaumont Britishin taloudelliset ongelmat kuitenkin haittasivat Pilbeamin uran kehittymistä. Hän oli ehdolla Hitchcockin Nainen katoaa -elokuvaan muttei saanut roolia. David O. Selznick oli kuitenkin innostunut Pilbeamin suorituksesta Nuoressa ja viattomassa ja olisi halunnut hänet Rebekan pääosaan, sillä Selznickin mielestä Pilbeamista voisi tulla suuren luokan elokuvatähti. Hitchcock kuitenkin vastusti sitä, sillä hänen mielestään Pilbeam oli vielä liian viaton ja kypsymätön rooliin. Pilbeam ei saanut roolia, eikä hän myöskään lähtenyt Hollywoodiin, koska ehdotettu sopimus oli liian rajoittava. Vuoteen 1942 mennessä oli jokseenkin selvää, ettei Pilbeamin elokuvaura tahtonut edistyä. Hänen elokuvaohjaajamiehensä kuolema lento-onnettomuudessa 1941 oli entisestään lisännyt hänen haluttomuuttaan esiintyä elokuvissa. Hänen viimeiseksi elokuvaksi jäi The Three Weird Sisters 1948. Hän jatkoi kuitenkin yhä edelleen näyttämöllä aina vuoteen 1951 asti. Sen jälkeen hän vetäytyi pois julkisuudesta. == Filmografia == Vuosi Alkuperäinen nimi Suomenkielinen nimi 1934 Little Friend 1934 The Man Who Knew Too Much Mies joka tiesi liikaa 1936 Tudor Rose 1937 Young and Innocent Nuori ja viaton 1939 Cheer Boys Cheer 1940 Pastor Hall 1941 Spring Meeting 1942 Banana Ridge 1942 The Next of Kin 1943 Yellow Canary Vakoilukeskus ”Keltainen kanarialintu” 1946 This Man is Mine 1947 Green Fingers 1948 Counterblast 1948 The Three Weird Sisters == Lähteet == Luokka:Brittiläiset näyttelijät Luokka:Vuonna 1919 syntyneet Luokka:Vuonna 2015 kuolleet